Palle Iversen fra Vadum kåret på Hjallerup Marked.

Palle Iversen fra Vadum er hesteavler på fuldtid, og han mener selv, at han har fået tildelt hæderen, fordi han altid forsøger at være reel. - Jeg er utrolig glad for dette skulderklap og den tillid markedet har til mig, siger en glad Palle Iversen, efter han lørdag blev kåret. Markedsudvalget begrunder blandt andet kåringen med, at Palle Iversen er vellidt blandt de andre hestehandlere og altid møder op med flotte og velplejede heste. Ud af de i alt 30 heste, som Palle Iversen havde med på markedet lørdag, er cirka halvdelen blevet solgt.